Държавен вестник, бр. 57, 2003 г., стр. 2

С Т Р .  2
ДЪРЖАВЕН  ВЕСТНИК
Б Р О Й  57
ОФИЦИАЛЕН РАЗДЕЛ
НАРОДНО СЪБРАНИЕ
УКАЗ № 235
На основание чл. 98, т. 4 от Конституцията
на Република България
П О С Т А Н О В Я В А М :
Да се обнародва в “Държавен вестник” За-
конът за ратифициране на Споразумението
между правителството на Република България
и правителството на Руската федерация за сът-
рудничество и обмен на информация по въпро-
сите, свързани със спазване на данъчното зако-
нодателство, приет от ХХХIX Народно събра-
ние на 12 юни 2003 г.
Издаден в София на 16 юни 2003 г.
Президент на републиката: Георги Първанов
Подпечатан с държавния печат.
Министър на правосъдието: Антон Станков
ЗАКОН
за ратифициране на Споразумението между
правителството на Република България и
правителството на Руската федерация за сът-
рудничество и обмен на информация по въп-
росите, свързани със спазване на данъчното
законодателство
Член единствен. Ратифицира Споразуме-
нието между правителството на Република
България и правителството на Руската феде-
рация за сътрудничество и обмен на инфор-
мация по въпросите, свързани със спазване
на данъчното законодателство, подписано на
2 март 2003 г.
Законът е приет от ХХХIХ Народно събра-
ние на 12 юни 2003 г. и е подпечатан с официал-
ния печат на Народното събрание.
Председател на Народното събрание:
Огнян Герджиков
37675
УКАЗ № 254
На основание чл. 98, т. 4 от Конституцията
на Република България
П О С Т А Н О В Я В А М :
Да се обнародва в “Държавен вестник” За-
конът за пчеларството, приет от ХХХIX На-
родно събрание на 10 юни 2003 г.
Издаден в София на 16 юни 2003 г.
Президент на републиката: Георги Първанов
Подпечатан с държавния печат.
Министър на правосъдието: Антон Станков
ЗАКОН
за пчеларството
Г л а в а  п ъ р в а
ОБЩИ ПОЛОЖЕНИЯ
Чл. 1. С този закон се уреждат обществените
отношения, свързани със:
1. организацията, управлението, селекцията
и репродукцията на пчеларството;
2. собствеността, регистрирането и настаня-
ването на пчелните семейства;
3. условията за отглеждане, производство и
търговия с пчелни майки, семейства и рояци;
4. производството, преработката и окачест-
вяването на пчелни продукти и търговията с тях;
5. условията за създаване и опазване на ме-
доносната растителност;
6. опазването на пчелите.
Чл. 2. Законът има за цел да създаде усло-
вия за развитието на пчеларството като подот-
расъл на животновъдството за създаване и под-
държане на необходимия брой пчелни семейс-
тва, за поддържане на биологичното разнооб-
разие и екологичното равновесие в природата,
получаване на нормални добиви от културни-
те растения и производство на качествени пчел-
ни продукти.
Г л а в а  в т о р а
ОРГАНИЗАЦИЯ И УПРАВЛЕНИЕ
НА ПЧЕЛАРСТВОТО
Чл. 3. Министърът на земеделието и горите
осъществява държавната политика в областта
на пчеларството.
Чл. 4. Научноизследователската и образова-
телната дейност в областта на пчеларството се
извършват от научни институти, опитни стан-
ции, лаборатории и висши училища.
Чл. 5. (1) При провеждане на държавната
политика в областта на пчеларството министъ-
рът на земеделието и горите се подпомага от
национален браншови пчеларски съюз.
(2) Националният браншови пчеларски съюз
е юридическо лице, регистрирано при условия-
та и по реда на Закона за юридическите лица с
нестопанска цел.
(3) Национален браншови пчеларски съюз е
този, който има структури във всички области
и в повече от 50 на сто от общините в страната.
(4) Националният браншови пчеларски съюз
обединява и представлява пчеларите, преработ-
вателите и търговците на пчелни продукти,
производители на пчеларски инвентар и лекар-
ствени средства, научни работници и други лица,
свързани с пчеларството, и има за цел да подпо-
мага и защитава общите и индивидуалните
интереси на своите членове и да съдейства на
държавните органи при провеждане на полити-
ката в областта на пчеларството.